Foto: AP Photo NATO Afg‘onistondagi nojangovar harbiy missiyasi sonini 18 ming kishigacha oshiradi. Bu haqda alyansning bosh kotibi Yyens Stoltenberg ma’lum qildi. “Biz harbiy tayyorgarlik bo‘yicha missiyamiz sonini 18 ming kishigacha kengaytirishga qaror qildik”, deb aytdi Stoltenberg Bryusselda jurnalistlarga. Stoltenberg “Tolibon” harakatini Afg‘oniston hukumatining muzokaralar o‘tkazish chaqirig‘iga javob berishga chorladi. NATOning “Qat’iy ko‘mak” missiyasi Afg‘onistonda 2015 yil 1 yanvardan beri faoliyat olib boradi. NATO va Afg‘oniston o‘rtasidagi kelishuvga ko‘ra, Afg‘onistonda NATOning 12 mingga yaqin harbiysi bor bo‘lib, ularning vazifalariga Afg‘oniston kuch tuzilmalarini o‘qitish va ularga maslahat berish kiradi. Missiya nojangovar deb e’lon qilingan. Foto: AP / Yyens Stoltenberg